**Solia probatoare**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Solia probatoare

Motto: Isaia 59. 14.

"şi astfel izbăvirea s-a întors îndărăt,

şi mântuirea a stat deoparte; căci

adevărul s-a poticnit în piaţa de ob-

şte şi neprihănirea nu poate să se

apropie."

S-a poticnit în piaţa de obşte

Adevărul, cel ce mântuieşte!

Dreptăţii Doamne, salvatoare

Călcată deavalma-n picioare.

Mai marii, i-au pus barieră

Considerând că-i o himeră -

Prin necredinţa în pierzare

Urând iubirea Ta cea mare!

S-a poticnit în piaţa de obşte

Adevărul curat ce stăruieşte

Privind Dreptatea iertătoare

Din planul de răscumpărare

Prin Mielul cel făr-de păcat,

Ce-asupra-Şi în chin L-a luat,

Prin Jertfa-I cea ispăşitoare

La Golgota-n,... crucificare!

S-a poticnit în piaţa de obşte

Cuvântul ce-adevăr vorbeşte

Amintind harul şi dreptatea

Ce stăruiau ziua şi noaptea,

Căci n-au putut fi suportate,

Fiindcă relele erau mustrate,

Precum şi ura, strâmbătatea,

Ce-şi da-n pomelnic răutatea.

Izbăvirea, s-a-ntors îndărăt,

A încetat glasul din freamăt

Şi mântuirea a stat deoparte,

Ea, izbăvitoarea din moarte!

N-a fost văzută-n străduinţă

Şi nici primită prin credinţă

Ca Adevăr Sfânt şi Dreptate,

Ci mai de grabă-ndepărtate!

Flavius Laurian Duverna